# Die Schedelsche Weltchronik (deutsch):212

| 211 <<<Vorheriges Blatt | Die Schedelsche Weltchronik Blatt CCXII | Nächstes Blatt>>> 213 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCXI verso:

INocentius der vierdt dauor Synebaldus genant ein genueser wardt auß cardinal zu babst erkorn. das ho$^e$ret kaiser Friderich zumal vngern. dann er kennet diss menschen kraft. tugent vnd starckmu$^e$etigkeit. Als nw diser babst in sein ambt getretten was do tet er meldung von frid mit dem kaiser zemachen. Alßpald er aber verstu$^o$nd das ime von demselben kaiser haymliche feintschaft beraytet wer do zohe er gein genua vnnd fiel alda in große geuerliche kranckheit. als er aber wider zu gesuntheit kome do fu$^e$eget er sich zu ko$^e$nig philipsen gein franckreich. der hieße den babst erlich empfahen vnd gein Lyon fu$^e$eren. Daselbsthin beru$^e$effet er ein concili. vnd forderet erstlich kaiser Friderichen zekomen. Aber nach dem er als vngehorsam zekomen verzohe so wardt er von disem babst verpannet vnd entsetzet. darab erzu$^e$rnet kaiser Friderich also das er zu Parma die hewßer vnd scho$^e$ne do$^e$rffer die des babsts verwandten zustunden in den grund verwu$^e$estet. vnd sunst auch an andern enden vil vnrats stiftet[.] Diser babst hat außerhalb der handlung in dem concili beschehen vil treffenlicher bu$^e$cher zu Lyon geschriben vnd gemacht. vnd sant Eadmundum von cantuaria in der heilligen zal geschriben. Daselbst zu Lyon ist erstlich von dem babst geordnet worden. als dann nochmals gehalten wirdt das die cardinel so sie offentlich yndert hin reyten wo$^e$llen rot hu$^e$et fu$^e$eren so$^e$llen zu bedeu$^e$tnus vnd vermanung. als sie nach der babstlichen wirdigkeit in den ho$^e$hsten wirden sind. das sie auch also zu vergiessung irs plu$^o$ts vmb den cristenlichen glawben vnd hayl des cristenlichesn volcks barayt seyen. Diser babst hat Petrum von Verona prediger ordens. der von den ketzern erschlagen wardt zu Perusia in der heilligen martrer cristi zal geschriben. Deßgleichen hat er auch getan Stanislao dem bischoff zu Crackaw. der in seinem leben an wunderwercken geschinen hat. Diser babst zohe zu letst auf bitte des adels in Sicilia gein Neapolis. daselbst starb er vnd wardt in sant Laurentzen kirchen daselbst gar erlich begraben. in dem ailfften iar andern monat.am.xij.tag seins babstthumbs. vnd diser babst hat geordnet das man alle iar in der cristenlichen kirchen den achten tag der feyer der gepurt der iunckfrawen Marie begen solte.
ALexander der vierd vormals raynaldus genant auß campania pu$^e$rtig vnd ein hostiensischer cardinal wardt nach absterben Innocentij babsts des vierden das do geschahe nach der gepurt cristi zwelffhundert vnd in dem vierundfu$^e$nftzigisten iar durch die cardinel zu neapolis zu babst erkorn in eyle vnd on verzu$^o$g. auff dz sie die kirchen wider die gewaltsamkeit Mamfredi des ko$^e$nigs zu sicilia versehen mo$^e$chten. Diser babst vermanet alßpald denselben Mamfredum nichtz wider die ro$^e$mischen kirchen fu$^e$rzenemen. Diser alexander was ein man groß gemu$^e$ets vnd rats. vnd gu$^o$ttatig. zuuoran gein den armen cristen menschen. darumb verwurffe er ettliche bu$^e$cher von eim gwilhelmus genant wider die armu$^o$t gemacht. Diser alexander verpannet den benanten Mamfredum in offner versammlung zu auiana vnd verfolget allenthalben die wu$^e$ettrich vnd tyrannen. vnd vnderstund sich die krieg zwischen den Venedigern vnd genuesern zerichten. Auß vermanung eins gesihts darinn ime sant Augustin erschine volbracht er die aynung der aynsidler bru$^e$der von seinen vorfarn angefengt vnd bezwunge denselben orden die aynsidelschaft zeuerlassen. in die stett zeziehen vnd darinn zewonen. auff das sie wie die andern mit lere vnd predig vnnd ebenpild. auch mit beichtho$^e$rn den menschen fruchtperlich vnd zum hail fu$^e$rderlich sein mo$^e$chten. In dem selben stand bestettigt diser babst denselben orden. vnd gabe inen vnd auch den predigern vnd parfu$^e$ßer vil freyheit vortail vnd ablas. vnd tet inen vil fu$^e$rdernus hilff vnd beystand. vnd het sunderliche gu$^o$te naigung zu den gelerten diser o$^e$rden. also dz er vil derselben zu cardinalischer vnd bischoflicher wirdigkeit fu$^e$rderet. Als nw diser babst Clara die iunckfrawen im dritten iar seins babstthumbs in der statt Anamia in der heilligen zal geschriben het do vnderstund er sich abermals die sachen des kriegs zwischen den mechtigsten communen welscher land. der Venediger vnnd Genueser zerichten vnd zeuertragen. vnd zohe darumb gein viterbio. daselbst wardt er auß langem verzu$^o$g der sachen also verdroßen vnd vnmu$^e$etig das er starb. vnnd er wardt daselbst gar erlich vnd mit grosser solennitet bestattet zu der erden in sant Laurentzien kirchen in dem sibenden iar seins babstlichen stu$^o$ls. vnnd derselb babstlich stu$^o$l stund deßmals nach absterben diss babsts in ru$^o$e drey monat vnd vier tag.

## CCXII recto:

NAch dem kaiser Friderich der ander die ro$^e$mischen bebst langzeit verfolget vnd den ro$^e$mischen stu$^o$l mit vil iamers beku$^e$mret vnd betru$^e$ebet het do ward er zu letst von babst Innocentio in dem concili zu Lyon verpannet. kaiserlichs vnd ko$^e$nigclichs gewalts entsetzt. vnd der zwayer ko$^e$nigreich Sicilie vnd Apulie berawbt. Also nach solcher entsetzung feyret das kaiserthumb. xxviij. iar bis auff babst Gregorium den zehenden vnd kayser Rudolffen.
HEinrich des namens der sybend wardt zu ro$^e$mischem ko$^e$nig erklert. Diser zeyt waren die sachen teu$^e$tscher land in grosser vnru$^o$e vnd zwilewftigkeit. dann die churfu$^e$rsten des reichs erweleten in kraft des befelhs inen von dem babst auff verpannung vnd entsetzung kaiser Friderich beschehen Heinrichen den lantgrafen zu thu$^e$ringen zu eim ro$^e$mischen ko$^e$nig. wider denselben setzet sich Conrat des benanten kaisers Friderichs sun. den der vater dauor zu ko$^e$nig gesetzt het. Aber nach dem das creu$^e$tz auß babstlichem befelhe wider disen Cunraten vnd kaiser Fridrichs gu$^o$nner gepredigt wardt do gewunne der landgraff zu thu$^e$ringen vil anhangs vnd gunsts. doch vnlang darnach starb er zu yßnach on erben.
[W]Ilhelm graff zu hollannd wardt nach absterben des lantgrafen zu thu$^e$ringen wider kaiser Friderichen von den churfu$^e$rsten zu ro$^e$mischem ko$^e$nig erkorn. aber doch vnlang darnach von den friesen erschlagen. Also das weder er noch auch der vorgenant heinrich zu kaiserlicher bekro$^e$nung nicht komen sind.
DIe schedlichen namen der gwelfiner vnd gebelliner sind zu verderbnus gantzes welschs lands von zwayen teu$^e$tschen bru$^e$dern dieweil der babst vnd kaiser Friderich miteinander in zwittracht stunden diser zeit zu Pisa erfunden worden. dann es entstu$^o$nd schier in allem volck welschs lands ein solche tobheit vnd vnsynnigkeit das der vater wider den sun vnd der bruder wider den bruder wu$^e$etet. vnd solche zwittrachtigkeit vrsachet kaiser Friderich. Von dem selben oder von seinen teu$^e$tschen warden den partheien namen gegeben. vnnd die die dem babst oder der kirchen anhiengen gwelfen. vnd die dem kaiser gu$^e$nstig warn gebelliner genant. vnd als Ptolomeus von der statt Luca pu$^e$rtig setzt so sind dise vnselige namen erstlich in der statt Pistoria geho$^e$rt worden. die dann vnlang darnach alles welschs land außgenomen venedig vergiftet vnd vermayligt haben. das dann yetzo bey dritthalbhundert iarn her geweret hat. mit solcher tobheit. wu$^e$ettung vnnd schedlichkeit das die walhen inen selbs vnder einander die zeit her mer vbels. args vnd schadens getan denn sie von den vnglawbigen eu$^e$ßern vo$^e$lckern erlidden haben. dann in solcher wu$^e$ettung haben stett land vnd lewt bis zu vergiessung des plu$^o$ts vnd irer außtilgung verfolget. vnd nicht allain die nachtpawern. sunder auch die weyt von einander geseßnen wo die einander begegnet sind haben sich vndereinander beschedigt. so hat auch yede parthey zu haß der andern ir sunder warzaichen an farben. fru$^e$chten klaidern. wandel. fingerzaigen stymm vnd geperde des leibs gehabt vnd getragen.
CVnrat was kaiser Friderichs vnd Jole ko$^e$nig hanßen von iherusalem tochter sun. auff den gefiele nach abgang seins vaters. den Mamfredus sein ko$^e$bßsun erstecket alle verlaßne. erbschaft desselben seins vaters. Diser Cunrat erbet auch von kaiser Friderichen das schwaben land. aber er enthielt sich wenig darinn. darnach kome er gein Bern vnd fu$^e$eret daselbst durch die pforten ein gross mechtigs heer in dz ko$^e$nigreich apulie. Diser Cunrat was seinem vater (als die historien setzen) in eregeitzigkeit vnd boßheit fast enlich vnd gleich. darnach zohe er in grimmen vnd mit bedroung fu$^e$r die statt Neapolis vnd ero$^e$ffnet die mawrn an vil enden. so keret er die mawrn der statt Capue gar vmb. vnnd verprennet die edeln statt Aquinum. Eins teyls wonet er in teu$^e$tschen landen. vnd eins teils fliße er sich bis in seinen tod zeerobern dz ko$^e$nigreich Sicilie. vnnd er starb zu letst nit on argkwon des gifts das ime auß verfu$^e$gung Mamfredi seins bru$^e$ders von den ertzten in einer clistyer eingegeben wardt. vnd setzet dauor Conradino seinem sun vormund ine die pflegnus des ko$^e$nigreichs Sicilie vnd fleiß zu lernung der kunst lassende.
* ↑ 6443. Jahr der Welt, 1244 n. Chr.
* ↑ Verona